MBKET ส่ง DW42 ลงสนาม พร้อมเทรดพรุ่งนี้
MBKET ส่ง DW42 จำนวน 22 ตัว ลงสนาม พร้อมเทรดพรุ่งนี้ โดยแบ่งเป็น Call Warrant จำนวน 18 ตัว และ Put Warrant จำนวน 4 ตัว
7 พ.ย. 2560

บริษัทหลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) หรือ MBKET เสนอขายใบสำคัญแสดงสิทธิอนุพันธ์ (Derivative Warrant :DW) รุ่นใหม่ จำนวน 22 ตัว แบ่งเป็นประเภทสิทธิในการซื้อ (Call Warrant) จำนวน 18 ตัว และสิทธิในการขาย (Put Warrant) จำนวน 4 ตัว เริ่มซื้อขายวันแรกในตลาดหลักทรัพย์ฯ วันที่ 8 พฤศจิกายน 2560
โดยชุดนี้มีความพิเศษที่ DW42 มีสถานะเป็น In the money มากกว่า 12 ตัว และมีค่าความผันผวนแฝง (Implied Volatility ) ระดับกลางๆ 40-60 % เพื่อเป็นทางเลือกที่ดี ให้นักลงทุนสามารถลงทุนใน DW ที่มีหุ้นอ้างอิงที่หลากหลาย มีพื้นฐานดี และราคาไม่สูงได้อย่างครบถ้วน ในภาวะตลาดที่มีความผันผวนมากและมีแนวโน้มตลาดที่ดี
ทั้งนี้ MBKET ยังได้จัดทำ “Price Guideline” ซึ่งเป็นตารางราคารับซื้อคืน เพื่อให้นักลุงทุนเชื่อมั่นและสามารถเปรียบเทียบระหว่างราคา DW42 กับราคาหุ้นอ้างอิงในระดับต่างๆ ได้ถึง 5 วันทำการ  และผู้ดูแลสภาพคล่องรับประกันราคา DW ตามตารางรับซื้อคืนตามเงื่อนไขที่กำหนด
